**Neakivaizdinis Vilnius:** https://neakivaizdinisvilnius.lt/studiju/vilniaus-rajonu-studijos/page/1/

**Pamokos tema.** Miestas yra personažas: kokias tapatybes slepia Vilniaus miesto mikrorajonai

**Klausimas:** Ką apie Vilniaus miesto gyventojus (bendruomenes) gali papasakoti mikrorajonai?

**Temos atnaujintose ugdymo programose:**

10 kl. *Aš ir bendruomenė. Konstruktyvios bendruomenės galios.*

*Temos turinys programoje*. Kaip ir kodėl bendruomenė suteikia jėgų individui? Kokias žinote bendruomenes, kurios padeda kitiems? Kokių galių asmenybei suteikia tauta? Kokius istoriškai susiklosčiusius savo tautos etninius bruožus labiausiai vertinu? Kodėl pagarba kitoms tautoms praplečia asmens galių spektrą? Filotopija – meilė vietai, kurioje gyveni (Arvydas Šliogeris). Kodėl filotopija nepaneigia buvimo Europos ir pasaulio piliečiu? Kaip išmokti pamatyti savo bendruomenę kitų pasaulio bendruomenių kontekste?

**Tikslas.** Lavinti pilietiškumo ir kultūrinę kompetenciją, tyrinėjant Vilniaus miesto bendruomenes (mikrorajonus)

**Uždaviniai ir kompetencijos:**

*Pilietiškumo kompetencija***.** Stiprinti suvokimą apie socialinio gyvenimo įvairovę, tapatumo ir kitybės dinamiką bei bendruomenės įtakos asmens tapatumui prasmę ir svarbą. Atviros visuomenės vertybinėje perspektyvoje kultivuoti filotopijos, meilės gimtajai vietai, jausmą.

*Kultūrinė kompetencija.*Ugdytis gebėjimą vertinti kultūrinius reiškinius kaip neišsenkamą prasmių šaltinį, reikšmingai praplečiantį jų pasaulio ir asmens tapatumo ribas.

**Priemonės:** užduočių lapai, telefonas (programėlė *Neakivaizdinis Vilnius*), rašikliai, A1 formato lapai, piešimo priemonės, spausdintuvas.

**Vertinimas:** Vidurinio ugdymo programoje dorinio ugdymo pamokose rekomenduojama mokinių pasiekimus vertinti pasirenkamais pažangos fiksavimo būdais: pažymiais, „įskaityta“, „neįskaityta“, kaupiamuoju vertinimu, pažangos stebėjimo ir vertinimo aplanku ir pan. Pasiekimų lygiai siejami su mokinio pasiekimų įvertinimu pažymiais (jeigu šiuo būdu yra fiksuojama mokinio daroma pažanga): slenkstinis lygis (1) – 4, patenkinamas lygis (2) – 5–6, pagrindinis lygis (3) – 7–8, aukštesnysis lygis (4) – 9–10. III ar (ir) IV gimnazijos klasėse mokiniai gali pasirinkti rengti brandos darbą.

|  |  |  |  |
| --- | --- | --- | --- |
| Slenkstinis (1) | Patenkinamas (2) | Pagrindinis (3) | Aukštesnysis (4) |
| Išvardija keletą problemų, įtampų, kurios kyla tarp skirtingų bendruomenių, siūlo būdų kaip būtų galima jų išvengti (C3.3). | Turi žinių ir etiškai pagrįstas nuostatas įvairių (alternatyvių) bendruomenių atžvilgiu. Vadovaujasi kultūrų įvairovės, pagarbos ir tolerancijos principais. Remiasi įvairiais pavyzdžiais iš literatūros, kino ir kitų artefaktų (C3.3). | Reflektuoja savo ryšį su tauta (tautine bendrija) ir jos paveldu: domisi etnokultūra, folkloru, papročiais, senąja pasaulėjauta ir pasaulėžiūra (tikėjimais, religija), daiktine ir dvasine kultūra. Suvokia valstybės istorijos, ypač laisvės kovų ir žmoniškumo gynimo istorijos studijavimo svarbą (C3.3). | Išvardija keletą problemų, įtampų, kurios kyla tarp skirtingų bendruomenių, siūlo būdų kaip būtų galima jų išvengti (C3.3). |

**Metodai:** minčių lietus, žygis, plakato kūrimas, darbo pristatymas, pamokos refleksija.

**Vieta:** Vilnius

**Klasė:** 10 klasė.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Įžanga |
| **Minčių lietus**.  | Mokinių užklausiama: ką apie Vilniaus miesto gyventojus (bendruomenes) gali papasakoti mikrorajonai? Jei Vilniaus mikrorajonai taptų personažais, kokie jie būtų? |  |
| **Pamokos pristatymas.** | Mokytojas pristato pamoką, jos tikslą, uždavinius, eigą ir priemones. |  |
| Pagrindinė dalis |
| **Maršruto pasirinkimas.** **Žygis.** | Mokiniai suskirstomi grupėmis. Mokytojas pristato užduotį: išsirinkti Vilniaus miesto mikrorajoną ir leistis jį tyrinėti pagal *Neakivaizdinio Vilniaus* pateiktą maršrutą. Mokiniai kelionės metu turi nufotografuoti ir nufilmuoti įdomius objektus, bendruomenės telkimosi, o kartu ir autentiškas mikrorajono vietas (jų prireiks kitai užduočiai - „Vilnius yra personažas“ plakato kūrimas**)**Išstudijuojamas *Neakivaizdinio Vilniaus* internetinis puslapis. Telefonuose atsisiunčiama *Neakivaizdinis Vilnius* programėlė (Priedas). Grupės pasirenka tyrinėti jiems įdomiausią vieną rajoną. Mokiniai leidžiasi į kelionę tyrinėti pasirinktą mikrorajoną. | Vilniaus mikrorajonus gali mokiniams parinkti ir pats mokytojas. |
| **Plakato „Vilnius yra personažas“ kūrimas ir pristatymas.** | Mokiniai išsirenka savanorį, kuris visu savo kūnu atsigula ant A1 popieriaus lapo (tinka ir paprasti tapetai). Kitas grupės mokinys apibrėžia gulinčiojo kontūrą. Apibrėžti kontūrai taps Vilniaus personažais, kurie reprezentuos mokinių pasirinktus mikrorajonus. Personažų autentiškumą, originalumą turi perteikti mokinių užfiksuoti mikrorajonų objektai ir vietos. Personažams gali būti būdinga tam tikra tema (pavyzdžiui, Laisvės kovų tema). Personažas turi būti priskiriamas tam tikrai subkultūrai, priklausomai nuo užfiksuotų akimirkų kelionės metu (pavyzdžiui, Užupis gali būti *hipsteriu*).Personažo išorėje galima surašyti kelionėje po mikrorajoną išgyventas emocijas, asociatyvius raktinius žodžius, rastus užrašus, užfiksuotų objektų ir vietų fotografijas bei QR kodus su užfiksuotais vaizdo ir garso įrašais. Mokiniai pristato savo personažus/plakatus, skenuojami QR kodai.Mokytojas su mokiniais aptaria sukurtus plakatus.  | Plakatų kūrimas gali vykti viešojoje bibliotekoje (pavyzdžiui, M. Mažvydo biblioteka)  |
| Pabaiga |
| **Visos pamokos refleksija.**  | Mokiniai užpildo refleksijos lapus (Priedas), juos aptaria su visa klase.  | Darbus galima pristatyti mokykloje, surengti darbų parodą. |